Paterna tindrà conclòs el Pla d’Igualtat Municipal en juliol de 2016
27/10/2015

# Paterna tindrà conclòs el Pla d’Igualtat Municipal en juliol de 2016

[![El Alcalde de Paterna, Juan Antonio Sagredo, durante la reunión del Plan de Igualdad Municipal en julio de 2016 junto con la concejal de Tradicions, Cultura i Foc, Paqui Periche, la representante de Infodona y los responsables de Equàlitat, la empresa encargada de llevar a cabo el plan local.](/images/noticias/2015/10/plan-igualdad-reunion.jpg)](/images/noticias/2015/10/plan-igualdad-reunion.jpg)

27.10.2015

L’alcalde de Paterna, Juan Antonio Sagredo, convocarà totes les associacions i organismes del municipi a una reunió que se celebrarà a finals d’este mes “per a, des de la participació ciutadana, propiciar el debat i consensuar el millor document possible”

L’alcalde de Paterna, Juan Antonio Sagredo, ha afirmat hui que la localitat tindrà conclòs el Pla d’Igualtat Municipal en juliol de 2016. Així ho ha asseverat després de reunir-se amb la regidora de Tradicions, Cultura i Foc, Paqui Periche, la representant d’Infodona i els responsables d’Equàlitat, l’empresa encarregada de dur a terme el pla local.

L’Alcalde ha subratllat que “hui és un bon dia per a Paterna perquè posarem en marxa els mecanismes necessaris perquè, per fi, tinguem un Pla d’Igualtat Municipal”. En este sentit, el primer edil ha avançat que a finals d’este mes es convocarà a totes les associacions, entitats i organismes locals a una reunió, que se celebrarà en l’Ajuntament, “per a, des de la participació ciutadana, propiciar el debat i consensuar el millor document possible en pro d’una igualtat efectiva en el nostre poble”

A partir de hui, conclosa la fase de diagnòstic –per a la qual s’han utilitzat dades provinents del Pla Actua-, està previst que un sociòleg d’Equàlitat comence a realitzar entrevistes a líders d’opinió que, unides a les conclusions de diferents grups de debat, mostraran una fotografia fixa de quines són les mesures que Paterna necessita reforçar en matèria d’igualtat.

L’objectiu és planificar i prioritzar accions per a traçar una estratègia que s’adapte a les necessitats reals de Paterna. A més el Pla s’avaluarà anualment per a corregir possibles desviacions i adaptar el document a les necessitats de la localitat en cada moment.

“Esperem que en el mes de maig o juny l’esborrany del Pla estiga consensuat amb l’equip impulsor del Pla d’Igualtat. Totes les conclusions aportades pels partits polítics, per les associacions o entitats seran tingudes en compte i incloses en el Pla d’Igualtat Municipal de Paterna que, finalment, haurà de ser aprovat pel ple”, ha explicat Sagredo.